KOMISSION KERTOMUS EUROOPAN PARLAMENTILLE JA NEUVOSTOLLE maataloustukirahaston menoista Varojärjestelmä nro 12/2013 /* COM/2014/019 final */





SISÄLLYSLUETTELO 1............ Johdanto. 3 2............ Maataloustukirahaston käyttötarkoitukseensa sidotut tulot 3 3........... Kuvaus maataloustukirahaston vuoden 2013 talousarvion alustavasta toteutumisesta. 4 4............ Maataloustukirahaston käyttötarkoitukseensa sidottujen tulojen toteutuminen. 6 5............ Päätelmät 7 Liite 1: || Maataloustukirahaston määrärahojen alustava käyttö 31.12.2013 asti 1. Johdanto Maataloustukirahaston vuoden 2013 talousarvion alustava toteutuminen esitetään liitteenä olevassa taulukossa, ja sen arvioidaan olevan 45 295,5 miljoonaa euroa. Määrä koostuu pääasiassa jäsenvaltioiden 16. lokakuuta 2012 – 15. lokakuuta 2013 ilmoittamista maataloustukirahaston yhteisesti hallinnoitavista menoista sekä maataloustukirahaston tilien tarkastamisen ja hyväksymisen yhteydessä oikaistuista määristä ja kuukausikorvauksiin varainhoitovuoden mittaan tehdyistä vähennyksistä. Sen lisäksi siihen kuuluvat arviolta 27,1 miljoonan euron suorat menot, jotka on tarkoitus toteuttaa viimeistään 31. joulukuuta 2013. 2. Maataloustukirahaston käyttötarkoitukseensa sidotut tulot Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten nojalla tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Säännösten mukaan käyttötarkoitukseensa sidotut tulot voidaan käyttää maataloustukirahaston minkä tahansa menojen kattamiseksi. Jos osa tuloista jää käyttämättä, kyseinen osuus siirretään automaattisesti seuraavalle varainhoitovuodelle.[1] Kuten jo aiemmissa varojärjestelmää koskevissa kertomuksissa esitettiin, komissio arvioi alun perin, että käyttötarkoitukseensa sidottuja tuloja olisi vuonna 2013 käytettävissä 1 533 miljoonaa euroa seuraavasti: – Käyttötarkoitukseensa sidottuja tuloja arvioitiin kertyvän varainhoitovuoden 2013 kuluessa 628 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin kertyvän 389 miljoonaa euroa ja sääntöjenvastaisuuksien vuoksi takaisin perittävistä määristä 161 miljoonaa euroa. Maidon lisämaksusta saataviksi tuloiksi arvioitiin 78 miljoonaa euroa. – Varainhoitovuodelta 2012 varainhoitovuodelle 2013 siirrettäväksi käyttötarkoitukseensa sidottujen tulojen määräksi arvioitiin 905 miljoonaa euroa. Vuoden 2013 talousarviossa komissio jakoi alun perin arvioidut 1 533 miljoonan euron käyttötarkoitukseensa sidotut tulot kahteen järjestelmään: – 500 miljoonaa euroa hedelmä- ja vihannesalan tuottajaorganisaatioiden toimintarahastoihin ja – 1 033 miljoonaa euroa tilatukijärjestelmään. Budjettivallan käyttäjä myönsi ensin mainittuun järjestelmään määrärahoja 267 miljoonaa euroa ja jälkimmäiseen 30 635 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten käytettävissä olevia arviolta 767 miljoonan euron kokonaismäärärahoja ja tilatukijärjestelmää varten käytettävissä olevia arviolta 31 668 miljoonan euron kokonaismäärärahoja. Liitteessä 1, jossa esitetään vuoden 2013 talousarvion alustava toteutuminen, näiden kahden järjestelmän hyväksytyt määrärahat on sisällytetty hedelmä- ja vihannesalan 611 miljoonan euron ja tuotannosta irrotettujen suorien tukien 38 076 miljoonan euron talousarviomäärärahoja koskeviin lukuihin momentin tasolla ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otettiin mukaan, vuoden 2013 talousarviossa ennakoidut kokonaismäärärahat nousivat 1 111 miljoonaan euroon hedelmä- ja vihannesalalla ja 39 109 miljoonaan euroon tuotannosta irrotettujen suorien tukien alalla. 3. Kuvaus maataloustukirahaston vuoden 2013 talousarvion alustavasta toteutumisesta Liitteessä 1 esitetään vuoden 2013 talousarvion alustavan toteutumisen taso. Seuraavassa on lyhyt kuvaus tosiasiallisesti toteutuneiden menojen ja vuoden 2013 talousarvioon sisältyneiden vastaavien määrärahojen merkittävimmistä eroista eräiden budjettikohtien osalta. 3.1. Markkinatoimenpiteet Maatalousmarkkinoiden interventioihin osoitettuja määrärahoja käytettiin 421,5 miljoonaa euroa enemmän kuin talousarviossa on hyväksytty määrärahoja, mutta 78,5 miljoonaa euroa vähemmän, kun otetaan huomioon tämän luvun käyttötarkoitukseensa sidotut tulot, joiden määräksi oli ennakoitu 500 miljoonaa euroa. Tämä ero vastaa lähinnä hedelmä- ja vihannesalan, viinialan sekä sianliha- ja siipikarjanliha-alan täytäntöönpanomallien nettovaikutusta. 3.1.1. Elintarvikeapuohjelmat (–8,6 milj. euroa) Yhdellä jäsenvaltiolla on ollut ongelmia täytäntöönpanossa varainhoitovuoden loppupuolella, minkä takia määrärahoja on käytetty hieman vähemmän kuin vuoden 2013 talousarviossa elintarvikeapuohjelmien osalta ennakoitiin. Vuosi 2013 on viimeinen vuosi, jolloin näitä ohjelmia toteutetaan maataloustukirahastosta. 3.1.2. Hedelmät ja vihannekset (+527,1 milj. euroa hyväksyttyihin määrärahoihin verrattuna) Merkittävä ylikäyttö johtuu siitä, että alan toteutuneita menoja verrataan vuoden 2013 talousarvion hyväksyttyihin määrärahoihin, jotka eivät sisällä tämän alan käyttötarkoitukseensa sidottuja tuloja. Jos kuitenkin otetaan huomioon tälle alalle sidotut 500 miljoonaa euroa (ks. alaviite * liitteenä olevan taulukon alareunassa), käytettävissä olevat kokonaismäärärahat nousevat 1 111 miljoonaan euroon, jolloin ylikäyttöä olisi vain 27,1 miljoonaa euroa. Ylikäyttö johtuu tämän alan määrärahoista rahoitettavien järjestelmien erilaisten täytäntöönpanotasojen nettovaikutuksesta. Jäsenvaltioille aiheutui tuottajaorganisaatioiden toimintarahastoista ja kouluhedelmäjärjestelmästä vähemmän menoja kuin talousarviossa oli ennakoitu. Sen sijaan jäsenvaltioille aiheutui tuottajaryhmittymien esihyväksyntää varten myönnettävien tukien maksusta huomattavasti enemmän menoja kuin tätä järjestelmää varten oli käytettävissä määrärahoja vuoden 2013 talousarviossa. Menot, jotka ylittävät tällä alalla käytettävissä olevat määrärahat, katetaan tämän alan käyttötarkoitukseensa sidotuilla tuloilla ja siirtämällä määrärahoja muilta talousarvion alamomenteilta. 3.1.3. Viinialan tuotteet (–27,4 milj. euroa) Alikäyttö johtuu siitä, että joillekin jäsenvaltioille aiheutui tästä momentista rahoitettavia viinialan kansallisten tukiohjelmien ja raivausjärjestelmien menoja hieman vähemmän kuin talousarviossa oli ennakoitu. 3.1.4. Maito ja maitotuotteet (–12,9 milj. euroa) Alikäyttö johtuu siitä, että jäsenvaltioille aiheutui voin yksityisestä varastoinnista ja koulumaitojärjestelmästä vähemmän menoja kuin talousarviossa oli ennakoitu. 3.1.5. Sianliha, munat ja siipikarjanliha, mehiläishoito ja muut eläintuotteet (–33,5 milj. euroa) Alikäyttö johtuu siipikarjan vientituista aiheutuvista odotettua pienemmistä menoista sen jälkeen kun vientitukia vähennettiin lokakuussa 2012 ja helmikuussa 2013 ja kun vientituet lopulta lakkautettiin heinäkuussa 2013. 3.2. Suorat tuet Suoriin tukiin osoitettuja määrärahoja käytettiin 728,5 miljoonaa euroa yli talousarviossa hyväksyttyjen määrärahojen, mutta 304,5 miljoonaa niiden alle, kun otetaan huomioon tämän luvun käyttötarkoitukseensa sidotut tulot, joiden määräksi oli ennakoitu 1 033 miljoonaa euroa. Ero johtuu pääasiassa tuotannosta irrotetuista suorista tuista. 3.2.1. Tuotannosta irrotetut suorat tuet (+768 milj. euroa hyväksyttyihin määrärahoihin verrattuna) Ylikäyttö johtuu siitä, että tuotannosta irrotettujen suorien tukien alalla toteutuneita menoja verrataan vuoden 2013 talousarvion hyväksyttyihin määrärahoihin, jotka eivät sisällä tämän alan käyttötarkoitukseensa sidottuja tuloja. Jos kuitenkin otetaan huomioon tälle alalle sidotut 1 033 miljoonaa euroa (ks. alaviite * liitteenä olevan taulukon alareunassa), käytettävissä olevat kokonaismäärärahat nousevat 39 109 miljoonaan euroon, ja kyseinen ylikäyttö muuttuu 265 miljoonan euron alikäytöksi. Tämä hienoinen alikäyttö johtuu ensisijaisesti siitä, että jäsenvaltioille aiheutui arvioitua vähemmän menoja tilatukijärjestelmästä. Toisaalta jäsenvaltiot ovat käyttäneet hieman ennakoitua enemmän määrärahoja yhtenäisen pinta-alatuen järjestelmään, jolloin tuotannosta irrotettujen tukien nettoalikäyttö on 99,3 prosenttia. 3.2.2. Muut suorat tuet (–38,6 milj. euroa) Alikäyttö johtuu pääasiassa siitä, että menot jäivät ennakoitua pienemmiksi neuvoston asetuksen (EY) N:o 73/2009 68 artiklan mukaisten tuotantoon sidottua tukea koskevien erityistukitoimenpiteiden osalta, sekä joidenkin jäsenvaltioiden eräiden tukiohjelmien osalta ilmoittamista huomattavista oikaisuista. Toisaalta POSEI-ohjelmien suorien tukien maksuihin käytettävissä oleva talousarvio ylittyi neuvoston asetuksen (EU) N:o 228/2013 hyväksymisen jälkeen. Asetuksella sallittiin banaanintuottajille kertaluonteisesti maksettava palkkio varainhoitovuonna 2013. 3.3. Maatalousmenojen tarkastaminen 3.3.1. Edeltävien varainhoitovuosien tilien tarkastaminen ja hyväksyminen (+206 milj. euroa) Komissio oli vuoden 2013 oikaisukirjelmässään ehdottanut –56 miljoonan euron oikaisuja edellisten vuosien keskimääräisen toteutumisen perusteella, koska tällaiset oikaisut eivät ole ennakoitavissa. Ensimmäisen neuvottelukierroksen epäonnistuttua laadittiin marraskuussa uusi talousarvioesitys, jossa kyseinen määrä nostettiin –100 miljoonaan euroon. Lopulta budjettiviranomainen hyväksyi 5. joulukuuta 2012 pidettyjen neuvottelujen päätteeksi vuoden 2013 talousarvion, jossa kyseiseksi määräksi vahvistettiin –200 miljoonaa euroa. Komission vuonna 2013 antamien tilien tarkastamista ja hyväksymistä koskevien päätösten mukaisesti oli jäsenvaltioiden hyväksi tehtävä positiivisia oikaisuja noin 6 miljoonan euron edestä. Muita oikaisuja (noin –2,5 milj. euroa), jotka johtuvat jäsenvaltioiden maksumääräaikojen noudattamatta jättämisistä, esitettiin maatalousrahastojen komitealle marraskuussa 2013. Tämä päätös ei vaikuta liitteessä 1 esitettyihin alustavaa käyttöä koskeviin määriin. Sen vuoksi komission ehdottamien netto-oikaisujen kokonaismäärä on 3,5 miljoonaa euroa eikä 6 miljoonaa euroa, kuten liitteen 1 taulukossa esitetään. Komissio on lisännyt edellä mainitut netto-oikaisut budjettivallan käyttäjän hyväksymään –200 miljoonan euron määrään, joka on vuoden 2013 talousarviossa varattu aikaisempien vuosien tilien tarkastamiseen ja hyväksymiseen, ja ehdottanut lukujen välisiä määrärahasiirtoja, joiden yhteismäärä on 203,5 miljoonaa euroa, päättääkseen tämän budjettikohdan vuonna 2013. 4. Maataloustukirahaston käyttötarkoitukseensa sidottujen tulojen toteutuminen Liitteessä 1 oleva taulukko osoittaa, että varainhoitovuonna 2013 käytettävissä olleiden käyttötarkoitukseensa sidottujen tulojen kokonaismäärä oli 2 074,6 miljoonaa euroa. Se oli 541,6 miljoonaa euroa enemmän kuin talousarviossa alun perin ennakoitu 1 533 miljoonan euron määrä. Tämä erotus johtuu osittain siitä, että vuodelta 2012 vuodelle 2013 siirrettyjen käyttötarkoitukseensa sidottujen tulojen määrä oli 1 245,6 miljoonaa euroa eli 340,6 miljoonaa euroa suurempi kuin talousarviossa alun perin ennakoitu 905 miljoonan euron määrä. Tähän sisältyy väliaikaisessa sokerialan rakenneuudistusrahastossa kaikkien maksujen suorittamisen jälkeen jäljellä oleva noin 755 miljoonan euron määrä. On otettava huomioon, että vuodelta 2012 vuodelle 2013 siirretyt käyttötarkoitukseensa sidotut tulot on käytetty kokonaan maataloustukirahaston varainhoitovuoden 2013 menojen rahoittamiseen. Lisäksi vuonna 2013 kerättyjen uusien käyttötarkoitukseensa sidottujen tulojen määrä nousi 828,9 miljoonaan euroon. Talousarviossa alun perin arvioitu määrä oli 628 miljoonaa euroa. Tämä johtuu pääasiassa siitä, että komissio antoi vuonna 2013 vielä yhden tilien tarkastamista ja hyväksymistä koskevan päätöksen. Se osa kerätyistä uusista käyttötarkoitukseensa sidotuista tuloista, jota ei käytetä vuonna 2013, siirretään maataloustukirahaston varainhoitovuoden 2014 talousarvioon ja käytetään kyseisenä vuonna aiheutuvien menojen rahoittamiseen. 5. Päätelmät Maataloustukirahaston vuoden 2013 talousarvion alustavat menot, mukaan lukien suoria menoja koskevat arviot 31. joulukuuta 2013 asti, osoittavat 1 339 miljoonan euron ylikäyttöä hyväksyttyihin talousarviomäärärahoihin verrattuna. Tämä määrä katetaan käytettävissä olevilla 2 074,6 miljoonan euron käyttötarkoitukseensa sidotuilla tuloilla. Vielä on suoritettava useita vuoden lopussa tehtäviä oikaisuja ja määrärahasiirtoja. Nämä mukautukset sekä edellä esitetyt vuoden 2013 talousarvion rahoitustarpeet huomioon ottaen arvioidaan, että maataloustukirahaston vuoden 2014 talousarvioon siirretään käyttötarkoitukseensa sidottuja tuloja noin 700 miljoonaa euroa. On syytä mainita, että arviolta 615 miljoonaa euroa käyttötarkoitukseensa sidottuja tuloja on jo otettu huomioon oikaisukirjelmässä nro 2/2014. [1] Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 14 artiklassa säädetään, että sisäiset käyttötarkoitukseensa sidotut tulot siirretään vain yhdeksi vuodeksi. Niinpä moitteettoman varainhoidon varmistamiseksi kyseiset käyttötarkoitukseensa sidotut tulot käytetään yleensä ennen asianomaisen momentin hyväksyttyjä määrärahoja.